L 307/110 Euroopa Liidu Teataja 7.11.2006 KOMISJONI OTSUS, 20. oktoober 2004, riigiabi kohta, mida Saksamaa andis Hamburgische Landesbank — Girozentralele, praegu HSH Nordbank AG-le (teatavaks tehtud numbri K(2004) 3928 all) (Ainult saksakeelne tekst on autentne) (EMPs kohaldatav tekst) (2006/740/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles palunud liikmesriigil ja huvitatud isikutel esitada oma märkused eespool nimetatud sätete alusel (!) ja võttes arvesse nende märkusi, ning arvestades järgmist: 1. MENETLUS Menetluse ese on Hamburgi elamuehituskrediidiasutuse Hamburgische Wohnungsbaukreditanstalt (edaspidi: “WK”) aktsiate üleandmine pangale Hamburgische Landesbank — Girozentrale (edaspidi: “HLB”) Hamburgi linna (edaspidi “FHH”) poolt. Menetlus on seotud veel kuue menetlusega Saksamaa vastu vara üleandmise tõttu liidumaade riiklikele pankadele (Landesbank), eelkõige Westdeutsche Landes- bank Girozentralele (edaspidi: “WestLB”). Komisjon nõudis Saksamaalt 12. jaanuaril 1993. aastal teavet seoses WestLB kapitali suurendamisega elamuehituse edendamise asutuse Wohnungsbauförderanstalt (edaspidi “WFA”) integreerimise teel ning teiste liidumaade riiklike pankade omavahendite samalaadse suurendamise asjaolude ja põhjuste kohta. Saksamaa edastas vastused 1993. aasta märtsis ja septembris ning, vastates komisjoni järgmistele, 10. novembri ja 13. detsembri 1993. aasta päringutele, täiendava teabe 1994. aasta märtsis. Lisaks andmetele WfA üleandmise kohta WestLB-le osutati Saksamaa vastustes sarnastele üleandmistele Alam-Saksi, Berliini ja Schleswig- Holsteini liidumaades. 31. mai 1994. aasta ja 21. detsembri 1994. aasta kirjades teatas Saksamaal asuvaid erapanku esindav ühendus Bundesverband deutscher Banken e.V. (edaspidi “BdB”) (1) ELT C 81, 4.4.2003, lk 24. komisjonile muu hulgas, et FHH on otseselt või kaudselt andnud WK varasid üle HLB-le. Asjaomased tehingud jõustusid 1. jaanuaril 1986. aastal ja 1. jaanuaril 1993. aastal. BdB arvates kahjustas sellega seonduv HLB omava- hendite suurendamine konkurentsi viimase kasuks, sest ei lepitud kokku hüvitises,s mis olnuks kooskõlas turu- majanduse tingimustes tegutseva investori põhimõttega. Teisena nimetatud kirjas esitas BdB seetõttu ametliku kaebuse ja nõudis komisjonilt Saksamaa vastu menetluse algatamist EÜ asutamislepingu artikli 93 lõike 2° alusel (praegu artikli 88 lõige 2). Lisaks käsitles kaebus varade samalaadset üleminekut Nordrhein-Westfaleni, Alam-Saksi, Schleswig-Holsteini, Berliini ja Baieri liidumaades pankadele Westdeutsche Landesbank, Norddeutsche Landesbank, Lan- desbank Schleswig-Holstein (edaspidi: “LSH”), Landesbank Berlin ja Bayerische Landesbank. 1995. aasta veebruaris ja märtsis ning 1996. aasta detsembris ühinesid mitmed pangad BdB esitatud kaebusega. Komisjon uuris esmalt varade üleandmist WestLB-le. 1999. aastal oli komisjon otsuses 2000/392/EÜ (2) märkinud, et makstud hüvitise ja tavapärastes turutingimustes saadava kasumi vahe on ühisturuga kokkusobimatu abi, mis tuleb saajalt tagasi nõuda. Euroopa Ühenduste Esimese Astme Kohus tühistas 6. märtsi 2003. aasta otsusega (?) komisjoni otsuse hüvitise suuruse määramist käsitleva kahe punkti ebapiisava põhjendatuse tõttu, muus osas aga kinnitas seda täielikult. Käesoleva otsusega samal ajal teeb komisjon WestLB asjas uue otsuse, milles on järgitud kohtu kriitikat. 1. septembril 1999. aastal edastas komisjon Saksamaale teabenõude teiste liidumaade riiklikele pankadele, seal- hulgas HLB-le, üleantud varade kohta. Vastuseks esitas Saksamaa 8. detsembri 1999. aasta kirjas andmeid WK üleandmise kohta HLB-le, mida täiendati 22. jaanuari 2001. aasta kirjaga. (7) EÜTL 150, 23.6.2000, lk 1. () EKL 2003, lk II-435.